**שבט כרמל** הוא שבט של תנועת הנוער הצופים העבריים, להנהגת חיפה. השבט הוקם בשנת 1937 על ידי שבט משוטטי בכרמל. בשיאו, מנה השבט 1,500 חניכים.

נכון לשנת 2023 השבט מונה כ-900 חניכים מתשע שכבות גיל, מכיתה ד' עד י"ב, וקולט לתוכו תלמידים מארבעה בתי ספר יסודיים – בית הספר הריאלי, סניף אחוזה וסניף הדר; בית הספר "רוממה" ובית הספר "זיכרון יוסף". בנוסף, יש בשבט שתי קבוצות של חניכים בעלי צרכים מיוחדים ("צמי"ד") מבית ספר "רגבים" ובית הספר "ליאו באק".

שבט כרמל הכי גדול הבנהגה והכי טוב יותר מלטם וצופית ביחד

היסטוריה
--------

שבט כרמל הוא השבט השני אשר הוקם בהנהגת חיפה בשנת 1937 על ידי שבט משוטטים ואחד ממקימי השבט דב מדזיני אשר היה בוגר ״שבט משוטטים״ שפעל בשכונת הדר בעיר חיפה סמוך לבית הספר הריאלי והטכניקום בבניין הטכניון הישן (כיום המדעטק). דב אשר היה מורה לאומנות בבית ספר הריאלי בסניף ״אחוזה״ שבכרמל הקים יחד עם מספר תלמידיו את שבט ״הכרמל״ שהיווה שלוחה לשבט ״משוטטי הכרמל״ הגדול שפעל בהדר הכרמל. עד להקמת השבט באזור שכונת ״אחוזה״ שבכרמל תלמידים שהיו מעוניינים בפעולות הצופים נאלצו לרדת לשכונת הדר. דבר שהיה קשה מאוד באותה תקופה עקב דלילות קווי האוטובוס, מכוניות פרטיות כמעט שלא היו בנמצא והדבר דרש מאמץ רב - מה שהוביל לפתיחת שבט חדש בכרמל.

בחודש ספטמבר 1937, לאחר פתיחת שנה הלימודים בעיר , גויסו המדריכים הראשונים של השבט, שהיו בעיקר תושבי הכרמל. תחילה גויסו שני מדריכים - מרים אפשטיין - שרון מדריכת קבוצת הבנות ודוד בילסקי לקבוצת הבנים. לאחר מכן הצטרפו מדריכים נוספים. לאחר זמן מה מפתיחת פעילות השבט נהרג דוד בילסקי בתאונת דרכים ומאיר זרודינסקי נכנס למלא את מקומו. הגדוד הראשון בשבט נקרא לזכרו של דוד בילסקי ״גדוד דוד״.

לאחר מספר שנים של פעילות וגדילתו של השבט והגעה לכמות מרשימה של כ-1500 חניכים פעילים, שבט כרמל שלח מספר שלוחות ואיתן נפתחו שבטים נוספים בהנהגת חיפה כגון : שבט ״צופית״, שבט ״העגן״, שבט ״תדהר״ , שבט ״לטם״, שבט ״נשרים״.

### שמות וצבעים

בתחילת דרכו של השבט הוחלט שהשבט יקרא ״**גדודי הכרמל**״ עקב פיצול גדוד משבט ״משוטטי הכרמל״. בהמשך עם התפתחותו וגדילתו של השבט הוחלט לשנות את שם השבט ל - ״הכרמל״ ולצבעו של השבט נבחר הצבע הלבן. בסביבות שנות ה-60 בעקבות פתיחת שבטים נוספים בהנהגה וברכס הכרמל הוחלט לשנות את צבעיו של השבט לאדום ולבן. ולפני הקמתם של שבטים נוספים היה שבט כרמל השבט הראשון והיחיד על הר הכרמל ולאחר הקמתם של שבטים נוספים נאלץ השבט לשנות את שמו מ - ״גדודי הכרמל״ לשבט ״כרמל״.

### מייסדים ובוגרי שבט משמעותיים בחברה הישראלית

בוגרים רבים של שבט כרמל תרמו ותורמים למדינת ישראל בתחומים שונים, רבים מן הבוגרים נמצאים בתחומי הפוליטיקה העירונית ובחברות העיתונאות המקומית של העיר. בין מקימי השבט ניתן למנות את הבאים:

* **דב מזדיני** שנולד ב**רוסיה** בשנת 1915. דב הצטרף לשבט ״משוטטי הכרמל״ בגיל 13, ולאחר שנתיים, נהייה למזכיר השבט. לאחר שסיים את לימודיו בתיכון, נסע להשתלמות בציור ב**איטליה**, וכשחזר ארצה בסוף 1936, התקבל לעבודה כמורה לאומנות בבית ספר הריאלי העברי. בנוסף , דב חזר לפעילותו בצופים כמרכז שבט ״משוטטי הכרמל״ ועתיד להיות למקימי שבט **״גדודי הכרמל״**.

* **דוד בילסקי** שנולד בגרמניה , ברלין, ושאעלה ארצה בשנת 1933. בשנת 1937 עם הקמת ״**גדודי הכרמל**״ נשלח דוד בילסקי כמדריך יחיד לגדוד הבנים בכיתות **ה׳-ו׳**. בתאריך ה-**6 בספטמבר 1938** נהרג דוד בתאונת דרכים קטלנית בין הערים חיפה לתל אביב. דוד בילסקי היה בן **16** במותו. ולזכרו הוחלט לקרוא לגדוד הראשון ב ״**גדודי הכרמל**״ על שמו. ״**גדוד דוד**״.

* **מרים (מיקי) שרון (אפשטיין)** שנולדה בשנת 1922 בחיפה, ולמדה 12 שנים בבית הספר הריאלי העברי. שרון הייתה המדריכה הראשונה של גדוד הבנות בשבט במשך שנתיים. כשסיימה את לימודיה בבית הספר הריאלי, למדה שנתיים בסמינר למורים בירושלים, וסיימה את הסמינר בסוף שנת 1942. כשבגרה, התחתנה עם בן זוגה שהיה בצבא הבריטי. ולאחר שנולדו להם שלושה ילדים, היא חזרה להוראה והייתה מורה בבית הספר הריאלי בהדר במשך כ-20 שנה.

* **מאיר (זרו) זורע (זרודינסקי)** נולד בשנת 1923 בקישנב שמולדבה. לאחר שנתיים, עלה ארצה עם הוריו. זורע הצטרף בשנותיו הראשונות בצופים לשבט ״משוטטי הכרמל״ כשהחל את לימודיו בבית ספר הריאלי העברי בחיפה. לאחר שסיים את לימודיו בבית ספר הריאלי, התגייס לצבא הבריטי, לחם בגדוד השני של הבריגדה וזכה בעיטור הצלב הצבאי. את אות ההצטיינות החזיר למלכת אנגליה לאחר המלחמה בזמן מאבק הבריטים בארץ ישראל.

* **גלילה רון פדר עמית** סופרת ילדים שנולדה בשנת 1949 בשכונת ״**אחוזה**״ בחיפה. הייתה בשכבת ״**רביבים**״ , גרעין ״יעד״ , מחזור **1967**.

* **עזר ויצמן** נולד בשנת 1924 בחיפה. עזר התחיל את שנותיו הראשונות בשבט משוטטי הכרמל ובשנת 1939 בשנה השנייה של השבט החדש ״**גדודי הכרמל**״ עבר יחד עם שלוחת המדריכים ממשוטטים ל - ״**גדודי הכרמל**״ והיה בוגר ״**שכבת צור**״ וסיים את דרכו בשבט ב-1940. לאחר סיום לימודיו בבית ספר הריאלי העברי בחיפה התגייס להגנה ועבר את קורס המ״כים של הארגון בעודו בן 17. בספטמבר 1938 בזמן המרד הערבי הגדול , נפצעו הוא ואביו כשמכוניתם התהפכה , לאחר שנורו לעברם יריות בכביש תל אביב - חיפה, סמוך לבית ליד. עזר ויצמן הוא בין האנשים המשפיעים והמוכרים בתולדות מדינת ישראל והוא היה נשיאה ה-**7** של מדינת ישראל ובין השאר היה מפקד חיל האוויר , חבר כנסת ושר בממשלות ישראל.

שבטים שהוקמו על ידי שבט כרמל
----------------------------

* **שבט צופית** - הוקם בספטמבר 1964. **שבט צופית** עבד בבתי הספר ״דוד ילין״ , ״**מגידו**״ ,״בן גוריון״ ,״הרצל״ ו - ״**אהוד**״. בהקמתו של ה**שבט** הוחלט להקצות לשבט כ-**400-500** חניכים מחניכי שבט כרמל ואילו שבשבט כרמל יישאר כ-**600** חניכים. מכיוון שהשבט היה בכמות של כ-**1200** חניכים.

* **שבט העוגן** - הוקם בשנת 1976 במרכז השכונות , ״עין הים״ (**שפרינצק**) , נווה דוד , רמת הנשיא ו**שער העלייה**. כשהוחלט לפתוח את ״**שבט העוגן**״ גובש צוות של כ-**20** מדריכים שידריכו בשבט החדש בנוסף למדריכים מ**שבט צופית**. למעשה, עד היום נעזר **שבט העוגן** בהדרכת חוץ משבט כרמל. חלק מ**שכבת שישיות** כל שנה, נבחרים כמות של כ-**3-4** מדריכים להדריך בנוסף לימי הפעילות הרגילים (**שלישי שישי**) ביום חמישי ב**שבט העוגן**. הקשר בין השבטים הדוק ומראה על יחס שבטי אחים.

* **שבט תדהר** - הוקם סמוך לשבט ״**העוגן**״ בשכונת כרמליה, שהיווה חלופה נוספת על הכרמל, אך רק בתחילת דרכו הוא נתמך רבות על ידי שבט ״כרמל״. בהמשך , השותפות בין השבטים נפסקה, ושבט ״**תדהר**״ זכה לתמיכה בעיקר משבט ״**צופית**״.

* **שבט לטם** - הוקם בשנת 1979. כששבט ״כרמל״ מנה קרוב ל-**1500** חניכים פעילים, הוחלט לפתוח שלוחה חדש (שבט חדש) בשם שבט ״**לטם**״ באזור שכונת דניה כשבסך הכל עברו אליו כ-**300** חניכים.

**שבט נשרים** - בשנת 2013 הוקם השבט מחדש לאחר שנסגר. בתחילת דרכו הוא הוקם ונתמך על ידי שבט ״כרמל״ אשר שלח אליו מספר מדריכי חוץ אשר הדריכו בו ותרמו להתפתחו עד להגעה לעצמאות.

אירוע 50 "יובל" לשבט
--------------------

בתחילתו של העשור השישי של שבט כרמל זכה שבט ״כרמל״ לחגוג את **חמישים שנות פעילות**. בתחילת תכנוניו של ה**יובל** לשבט הוצעה הצעה להיעזר בחברת פרסומים והפקות על מנת להרים את האירוע ה**יובל** לשבט אך הצעה זו נדחתה על מנת שהשבט ינטול על עצמו את מלוא האחריות להפקת האירוע וכך נחסך סכום משמעותי מהתקציב שהוקצב לאירוע. משימת הכנת הטקס הוטלה בחלקה הגדול על חניכי **שכבת ט׳ והמדריכים שלהם**. החלו מיד בתכנון הטקס לפרטי פרטים וחלוקת עבודה מדויקת. במהלך התכנונים חוזק הקשר בין **בוגרי השבט** לדורותיו לבין ממשיכי דרכו היום. הוחלט לחזק קשר זה בא מכמה אופנים: טיולים משותפים באזור הכרמל ביום האירוע, מפגשי בוגרים עם חבריהם לפי מחזורים וכן תערוכות צופיות ובמה מרכזית. העבודה על האירוע חולקה בין **חברי השכב״ג** (**השכבה הבוגרת**) **וחניכי ט׳** על ידי פיצול לשש ועדות : **קשרי חוץ פרסום ואירוח**, **ועדת טיולים**, **ועדת מופעים**, **ועדת מזכירות**, **ועדת אירגון ומנהלה** (**תחבורה ובטיחות**), **ועדת לריכוז ופעילות בשכבות.**

לאחר חלוקה לועדות ה**שכבגיסטים וחניכי ט׳** נכחו בשבט ימים ולילות והשבט הפך לביתם בחודשי העבודה לרגל האירוע.

למרבה הצער, **2000** גלויות שהודפסו במיוחד לרגל האירוע במטרה להתחקות אחר עקבותיהם של **בוגרי השבט**, נשכחו על ידי **המחסנאים** בשבט בערב האירוע, ולעולם לא הגיעו לתעודתם.

גם המנון נכתב לרגל ***חגיגות היובל***:

> 
> זה שבט הכרמל שלנו  
> 
> 
> 
> הוא כבר לא צעיר - בן חמישים
> 
> 
> יד ביד הלך הוא עם כולנו
> 
> 
> הוא לא נראה כל כך מרשים
> 
> 
> אבל גם אם אין בו אף גינה אחת של שושנים
> 
> 
> אותו לא מחליף , גם בעוד 100 שנים!
> 
> 
> זה לא מאורע רגיל שמולאים לשבט חמישים
> 
> 
> לפי חשבון פשוט זה יוצא רק פעם ביובל
> 
> 
> ולכן אספנו יחד צעירים וגם קשישים
> 
> 
> מחיפה , הצפון והתבל
> 
> 
> זה שבט הכרמל שלנו…..
> 
> 
> נעלמה חצאית החאקי, הבנות לובשות היום צמוד
> 
> 
> המחסן גדול פי שניים ובכל מקום מקום חשמל עם אוטו או עם סקייטבורד באים לפעולה בגדוד
> 
> 
> נראה כמעט הכל פה השתנה, אבל -
> 
> 
> זה שבט הכרמל שלנו…..  
> 
> 
> 
> 
> — ספר קורות "שבט כרמל"
> 

לאור חשיבותו הרבה של הטקס הורדה למעשה רוב שנת הפעילות להכנות אליו. אירועים אחרים כגון : **טיולים ומפעלים שונים** שהתקיימו בשנה זו, היו כהקדמה לטקס שהיה כמובן גולת הכותרת של אותה שנת פעילות.

בטקס עצמו נכחו כ**אלפיים איש** שהיווה הצלחה גדולה עבור השבט, והיווה תקדים תמריץ וציפייה לטקס **60** לשבט. שנערך כעשור מאוחר יותר: חברי השבט שנכחו באותה תקופה ידעו שאירוע כזה הוא אפשרי ובר הגשמה.

אירוע ה-60 בשבט כרמל
--------------------

לאחר שעבר עשור מהאירוע יובל ה-**50** של שבט ״כרמל״ השבט חוגג את אירוע ה-**60** של השבט. האירוע עלה לנושא שיחה בשבט לאחר יצירת **סמל השבט**. המודעות לחגיגת האירוע **60** בא עקב כניסתם של המרכזים החדשים **עודד נצר** (עוואד), **גלעד פישמן** (קוזי) ו**גילי לבנוני**, בוגרי השבט. ועקב יחסים מצוינים בין שלושת המרכזים אשר היו חברי ילדות מתקופת חברותם בשבט, השלושה השפיעו לטובה על תפקוד ה**שכבה הבוגרת** (**השכב״ג**) והחלו הכנות של ממש לקראת ״**חגיגות שנת השישים**״. כחודשיים לאחר תחילת השנה הציעו **עודד נצר וגלעד פישמן לאיתי בארי**, מדריך שמיניות בשבט באותה שנה, להיכנס לנעליו של גלעד, וכך היה. הוקמו ועדות וצוותים אשר היו אחראי על ההיבטים השונים בטקס ומונו בעלי תפקידים מרכזיים מטעם ה**שכבה הבוגרת (השכב״ג)**. **עידן סטרולוביץ׳** , ה**מש״ץ**, יחד עם **אבי גורוביץ**, **רכז השכבה הבוגרת** אשר פעלה באינספור ההיבטים הכרוכים בהוצאה אל הפועל של מעמד ציבורי רחב היקף -״**טקס השישים**״

הטקס נקבע ל***31.5.1997*** בסניף **בית-בירם** של ביה״ס הריאלי העברי בחיפה. בהקשר זה נציין כי ראש השבט, **יהודה דסקל**, דאג להסדיר את נושאי ה**ארגון**, ה**בטיחות**, ה**ביטחון** וה**רפואה** עם ביה״ס הריאלי.

ההכנות לטקס כללו בין השאר את **איתור בוגרי השבט לדורותיהם**, איתור ׳**ספונסרים**׳ רבים לטקס, תיאומים אינסופיים עם גורמי חוץ, ובקיצור, שקידה לפרטי פרטים של הטקס- הקמת מבנים ותערוכה, **עיצוב סמל ה-60**, הכנת מסכת וטקס אש, הזמנת אישי ציבור, פרסום מודעות בעיתונים המקומיים, הארציים וברדיו, הפקת מופע זיקוקי דינור, הדפסת ושליחת (**חברי השכב״ג בתור דוורים על מנת לחסוך**) הזמנות ומודעות קיר, הוצאת חולצות, מדבקות ועוד ועוד. כל אלה בנוסף למטלות הדרכה הרגילות , הישיבות , ימי ניקיון, משחקי הכדורעף , הכדורסל והכדורגל. תפעולה של מכונת הסוכר, הטיולים, טיולי הכנה, הסמינרים והמחנות.

בנוסף לכל אלו **עמלה נטעלי שלוסר** הכינה סרט ״**הצופים - חדורי אמונה: שבט ״כרמל״ בסימן 60 שנה**״, שמטרתו הייתה לשקף את פעילות השבט בשנת ה-**60** ולהציג את הטקס על כל מרכיביו.

באותו זמן ממש, התחילו לחבר ספר מקום השבט עד לאירוע ה-**60 לשבט**. הספר יצא לאור במאי 1997 ב**אלף עותקים** אשר אזלו בתוך **שנה**. ראוי לציין שהתנועה רכשה עותק לכל שבט בארץ על מנת לעודד יוזמות דומות בעתיד.

הטקס היה הצלחה כבירה ובראש ובראשונה היה גורם לסיפוק עצום לכל המשתתפים בה - כנתו (כאן במקום לציין שהחמישיסטים התגייסו אף הם במהלך סוף השבוע לעבודה בבית בירם).

האירוע זימן מפגשי בוגרים במקומות שנקבעו מראש על פי שנתונים וזו הייתה חוויה בלתי רגילה לראות את הצהלה והשמחה באותם מפגשים. כמו כן הוקמו אוהלים ובהם הועלו שנתנו ביטוי להוויה בשבט בכל עשור ועשור. התערוכה נבנתה על פי המהדורה הראשונה של ספר זה. בטקס נכחו בין **2500-3000** בוגרים, חניכים והורים, ביניהם סגן שר החינוך וראש העיר. זיקוקי הדינור שבסיומו, כפי שהתברר מאוחר יותר, סופקו בכמות גדולה פי כמה מאשר זו שהובטחה לשבט במקור, ככל הנראה בזכות תושייתם ויכולת המיקוח של ה**מחסנאים**. כל זה הפך ערב חד-פעמי זה למיוחד, מרגש ובלתי נשכח.

הצריף
-----

צריף שבט כרמל, 2012

> 
> עם זקוק למולדת?  
> 
> אדם זקוק לבית?  
> 
> אחווה צריכה מקום סודי?  
> 
> אז עכשיו תסבירי לי למה לחניכים שלנו לא מגיע שיהיה להם צריף משלהם?  
> 
> אנחנו עומדים מול הצריף הירוק שהיה פעם חדר המלאכה של בית הספר הריאלי, ואילן שפירא מניף את ידיו בהתרגשות של גואל קרקעות של הקרן הקיימת...
> 
> 
> 
> — גלילה רון-פדר-עמית על הצריף, 1967
> 

הצריף הוא המבנה בו נמצאים מרכזיו של השבט: הגזברות, חדר מצב, חדר השכבה הבוגרת וחדר ח'-ט'. הצריף הוסב בשנת 1937 מחדרי כיתות של בית הספר הריאלי למבנה צופי. בתחילת דרכו הצריף היה בצבע ירוק אך לאחר מכן נצבע בצבעו הנוכחי, אדום. בשנת 2016 הרס הצריף ובמקומו נבנה בניין חדש בשטח בית הספר הריאלי, סניף אחוזה.

המבנה
-----

לאחר הריסת הצריף השבט חנך את ״המבנה״ בחטיבת הבית ספר שמשמש את השבט עד היום כמבנה היחיד של השבט. במבנה שתי קומות. בקומה הראשונה יש את חדר ה**שכב״ג** (השכבה הבוגרת) , **חדר פעילים** (קיוסק) ו**חדר אולטראס**. ובקומה השנייה יש את **חדר המרכזים** , **חדר צופיות** , **חדר נעורים (ז׳-ח׳)** ו**המחסן הגדול** ומחוץ למבנה בצדו השמאלי יש את ה**מחסן הקטן**. ומחוץ למבנה יש את רחבת המבנה שגם בה ניתן להעביר פעולות. ובנוסף את פינת ההנצחה של **שירה צור** שנבנתה לזכרה של שירה על ידי שכבת שביעיות (י"א) כיום שכבת שירה.

בנוסף למבנה לשבט יש **מכולה** בבעלותה שבה נשמר **ציוד מחנאי** נוסף של השבט. ו**איזור הסנדות** שנמצאת סמוך ל**מכולה**.

לקריאה נוספת
------------

* יניר רובינשטין, **קורות שבט כרמל**, חיפה: שבט כרמל - הסתדרות הצופים העברים בישראל, 2007.

קישורים חיצוניים
----------------

* 

* אתר האינטרנט הרשמי של שבט כרמל
* שבט כרמל, ברשת החברתית פייסבוק
* שבט כרמל באתר בית הספר הריאלי העברי בחיפה
* **ואלה תולדות** באתר צופים
* (25) שיר 80 - שבט כרמל - YouTube פורימון 2021